CELEX: 32020R0186
Language: ro
Date: 2020-02-07 00:00:00
Title: Regulamentul de punere în aplicare (UE) 2020/186 al Comisiei din 7 februarie 2020 privind clasificarea anumitor mărfuri în Nomenclatura combinată

12.2.2020   
               
               
                  RO
               
               
                  Jurnalul Oficial al Uniunii Europene
               
               
                  L 39/3
               
            
         REGULAMENTUL DE PUNERE ÎN APLICARE (UE) 2020/186 AL COMISIEI
         din 7 februarie 2020
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:
         
                     (1)
                  
                  
                     Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
                  
               
                     (2)
                  
                  
                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
                  
               
                     (3)
                  
                  
                     În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a tabelului menționat.
                  
               
                     (4)
                  
                  
                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă trebuie să fie de trei luni.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului Codului Vamal,
                  
               ADOPTĂ PREZENTUL REGULAMENT:
         
            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
         
         
            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 7 februarie 2020.
            
               
                  Pentru Comisie,
               
               
                  Pentru Președinte,
               
               Stephen QUEST
               
                  Director general
               
               
                  Direcția Generală Impozitare și Uniune Vamală
               
            
         
         
            (1)  JO L 269, 10.10.2013, p. 1.
         
            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
      
      
         
            ANEXĂ
            
                        Descrierea mărfurilor
                     
                     
                        Clasificare (Cod NC)
                     
                     
                        Motive
                     
                  
                        (1)
                     
                     
                        (2)
                     
                     
                        (3)
                     
                  
                        Elastomeri poliacrilici sub formă de blocuri albe cu dimensiuni de aproximativ 63 × 40 × 15 cm, compuși din:
                        
                                    —
                                 
                                 
                                    două sau trei tipuri de monomeri acrilați (acrilat de etil și unul sau ambii dintre următorii doi monomeri: acrilat de n-butil și acrilat de 2-metoxietil);
                                 
                              
                                    —
                                 
                                 
                                    cantități mici de monomeri de reticulare (CSM sau „cure-site monomers”) care conțin grupări clor, epoxi sau carboxil.
                                 
                              Acești elastomeri poliacrilici au un indice de iod mai mic de 4.
                     
                     
                        3906 90 90 
                     
                     
                        Clasificarea se stabilește pe baza regulilor generale 1 și 6 de interpretare a Nomenclaturii combinate și pe baza textului codurilor NC 3906, 3906 90  și 3906 90 90 .
                        Indicele de iod, împreună cu prezența monomerilor de reticulare, indică imposibilitatea vulcanizării mărfurilor prin utilizarea unui sistem normal cu sulf.
                        Mărfurile pot fi vulcanizate cu sisteme care nu conțin sulf. Anumite tipuri pot fi vulcanizate cu un sistem pe bază de sulf/săpun în care sulful are funcția de accelerator și nu de agent de vulcanizare. În oricare dintre aceste sisteme, rezultatul vulcanizării este o legătură C-O-C.
                        Prin urmare, mărfurile nu se înscriu în definiția cauciucurilor sintetice cuprinsă în nota 4 litera (a) de la capitolul 40, deoarece nu pot fi vulcanizate cu sulf.
                        În consecință, mărfurile nu pot fi clasificate la capitolul 40.
                        Ca atare, mărfurile trebuie clasificate la codul NC 3906 90 90 , ca alți polimeri acrilici sub forme primare.